FKB-Ledning er et datasett som omfatter ledningsdata, som forvaltes av Geovekst. FKB-Ledning og NRL inneholder mange av de samme geografiske objektene, men forvaltes uavhengig av hverandre. Selv om et ledningsanlegg er registrert i FKB-Ledning, er det altså krav om at anleggseier må gjennomføre separat rapportering av det aktuelle anlegget til NRL (dersom anlegget er å anse som et luftfartshinder). Siden anleggseier er ansvarlig for å rapportere til NRL, vil ikke Kartverket utføre flytting av data fra FKB-Ledning til NRL.